Javier Alcalde

Javier ALCALDE (Barcelono, 1978) estas kataluna esperantisto, ankaŭ konata kiel Xavier aŭ Xavi. 

Biografio
Alcalde doktoriĝis pri politikaj kaj sociaj sciencoj en Eŭropa Universitata Instituto en Florenco (Italio) kaj iĝis esploristo pri pacaj studoj kaj sociaj movadoj en la Internacia Kataluna Instituto pri Paco en Barcelono. Li partoprenis plurajn interkonsentojn pri malarmado en Unuiĝintaj Nacioj, inkluzive de la Traktato pri la Komerco de Armiloj.

Li kunlaboras en la eŭropa projekto «Mobilizing for Democracy: Democratization processes and the mobilization of civil society» (). Li specife analizas protestojn rilate al la rifuĝkrizo, kaj ĉe la eŭropa nivelo, kaj ĉe la franca/brita limoj. Li ankaŭ interesiĝis pri aliaj sociaj movadoj: kontraŭleĝaj domokupantoj, Zapatismo, la Esperanto-movado, kaj aliaj movadoj por paco aŭ por tutmonda justeco. Plejmulto de tiaj publikigoj pritraktis la rilaton inter sociaj movadoj kaj la amaskomunikiloj.

Li profesoras pri internaciaj rilatoj kaj Eŭropa Unio en la Malferma Universitato de Katalunio kaj en la Aŭtonoma Universitato de Barcelono. Liaj ĉefaj esploradaj interesoj inkluzivas la movadojn por paco, malarmadon, rifuĝintojn, Esperanton, kaj lingvan justecon.

Esperanto
Li estas fakulo pri la historio de Esperanto, ĉefe rilate al la pacaj klopodojJavier Alcalde, "La pacisma aliro". En Christer Kiselman, Renato Corsetti, Probal Dasgupta (red.), Aliroj al esperanto, Prago, Kava-Pech, 2018. ISBN 978-80-87169-86-5. kaj al la esperanta agado dummilite, inkluzive de la hispana intercivitana milito. Kunredaktoris la kolektivan libron Antaŭ unu jarcento. Esperanto kaj la unua mondmilito kune kun José Salguero. Same, li estas aŭtoro de la eseo La esperantisto de la jaro (1887-1997) premiita en la Belartaj Konkursoj de UEA en 2017. Pri tiaj temoj li kontribuas regule al la katalunlingva Vikipedio. Intervjuo en Catalunya Ràdio pri Esperanto en la katalunlingva Vikipedio (minuto 32).

Kunlabore kun la Akademio Internacia de la Sciencoj San Marino, li prelegis en la 70-a sesio de la Internacia Kongresa Universitato (IKU) de la 102-a Universala Kongreso de Esperanto okazinta en Seulo pri Solidareca agado pri migrantoj kaj rifuĝantoj en Eŭropa Unio (premio Pirlot en la kategorio prelegoj), kaj pri Lingva justeco en la fakliteraturo dum la 69-a sesio de la 101-a UK okazinta en Nitro, Slovakio. En la 103-a UK okazinta en Lisbono en 2018 li reĝisoris la kongresan temon Kulturoj, lingvoj, tutmondiĝo: kien nun? kaj venkis la premion Pirlot en la kategorio artikoloj pro La pacisma aliro. Samloke en aŭgusto 2018 li organizis la 7-an Nitobe-simpozion. 

Li estas kunlaboranto de diversaj gazetoj kiaj Esperanto, Heroldo de Esperanto (interalie, per la rubriko memorindaj esperantistoj), La Ondo de Esperanto (interalie per la serio tradicio kaj moderneco), Monato kaj Sennaciulo. Li ankaŭ kontribuis al BA 28, BA 30, BA 33, BA 34, BA 40, BA 44 kaj BA 48. Krome, li publikigas plurlingve artikolojn kaj recenzojn kiuj disvastigas Esperanton en neesperantistaj gazetoj kiaj Babel, Enciclopèdic, Humanitat Nova, Fifth Estate, Por la Paz, Social Movement Studies, European Journal of Jewish Studies, Historia National Geographic, Corredor, Ser Histórico, Omnia ktp.

Partoprenis en pluraj kolektivaj verkoj, kiel En la mondon venis nova lingvo, Aliroj al esperanto, kaj en la anglalingvaj libroj Language Policy and Linguistic Justice, Multilingual Environments in the Great War, Routledge Handbook of Marx's Capital, kaj Language as Hope.

Kontribuis al la kreado de la kataluna kurso de Duolingo. Polyglot Conference, Bratislavo, 2017. ()

De 2019 li aniĝas en la Akademio de Esperanto. En 2023 li gajnis la premion Grabowski kiel ano de la redakta teamo de Militrakonto.Premio Grabowski 2023 aljuĝita dum la 4a Virtuala Kongreso de Esperanto, La Ondo de Esperanto, 26 Novembro 2023

Verkoj
 Antaŭ unu jarcento. Esperanto kaj la unua mondmilito (kunordigita kun José Salguero).
 La esperantisto de la jaro (1887-1997) premiita en la Belartaj Konkursoj de UEA en 2017.
 Eduardo Vivancos kaj la liberecana Esperanto, biografia postparolo al dulingva eldono de Eduardo Vivancos, Unu lingvo por ĉiuj: Esperanto, Calúmnia, Revo Lucida, 2019, p.77-91.
 Esperanto i anarquisme: els orígens (1887-1907), Edicions Malcriàs d'Agràcia, Quaderns Esperantistes 1, 2022. ISBN 9788409391417. 

Referencoj

 Vidu ankaŭ 
Militrakonto
Kataluna Esperanto-Asocio
Akademio de Esperanto

 Eksteraj ligiloj 



 . Intervjuas Thierry Spanjaard por sia jutuba kanalo Esperanto-Kulturo, 2023-01.
 EsKu - Epizodo 28 - Javier Alcalde, jutuba filmeto en la kanalo EsKu - Esperanto-Kulturo - aperinta 2023-01-20

Kategorio:Hispanaj esperantistoj
Kategorio:Katalunaj esperantistoj
Kategorio:Membroj de SAT